
Nr. înreg.  37421/12.10.2026                            	                                                          Exemplar unic


SPITALUL CLINIC JUDEŢEAN DE URGENŢĂ CLUJ-NAPOCA
ORGANIZEAZĂ
CONCURS
In data de 5 noiembrie  2026
În conformitate cu prevederile Ord.M.S. nr.284/2007 Privind aprobarea Metodologiei-cadru de organizare şi desfăşurare a concursurilor/examenelor pentru ocuparea funcţiilor specifice comitetului director din spitalele publice
Pentru ocuparea funcţiei de DIRECTOR MEDICAL

La concurs/examen se pot înscrie candidaţii care îndeplinesc, cumulativ următoarele criterii generale şi specifice.
Criterii generale:
a) au domiciliul stabil în România;
b) nu au fost condamnaţi definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care i-ar face incompatibili cu exercitarea funcţiei, cu excepţia situaţiei în care a intervenit reabilitarea;
c) au o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
d) nu au vârsta de pensionare, conform prevederilor legale în vigoare.
Criterii specifice:
1. sunt absolvenţi de învăţământ universitar de lungă durată, cu diplomă de licenţă sau echivalentă în domeniul medicină, specializarea medicină;
2. sunt confirmaţi medic specialist sau medic primar;
3. au vechime de minimum 5 ani în specialitate;

Dosarul de înscriere la concurs trebuie să conţină documentele:
a) cererea de înscriere;
b) copie de pe actul de identitate;
c) copie de pe diploma de licenţă sau de absolvire, după caz;
d) copie de pe certificatul de medic specialist sau de medic primar;
e) curriculum vitae;
f) adeverinţa care atestă vechimea în gradul profesional sau în specialitatea studiilor, după caz;
g) cazierul judiciar;
h) declaraţia pe propria răspundere că nu a desfăşurat activităţi de poliţie politică, aşa cum este definită prin lege;
i) adeverinţă medicală care să ateste starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului sau de către unităţile sanitare abilitate;
j) proiectul de specialitate;
Dosarele de concurs se vor prezenta la Serviciul R.U.N.O., et. 2, până la data de 28 octombrie 2026 ora 12:00, după următorul program: Luni - Vineri 10:30 – 12:00, tel. 0264592771 int. 1223.
Copiile de pe actele prevăzute mai sus se prezintă însoţite de documentele originale, care se certifică pentru conformitate cu originalul de către secretarul comisiei de concurs.
Candidaţii al căror dosar de înscriere a fost respins pot depune contestaţie în cel mult 24 de ore de la data comunicării rezultatului verificării. Contestaţia se soluţionează în termen de 24 de ore de la data depunerii de către comisia de soluţionare a contestaţiilor.

Concursul/Examenul va avea loc la sediul unităţii str. Clinicilor nr.3-5, Sala de şedinţe şi va cuprinde următoarele probe de evaluare:

a) lucrare scrisă de verificare a cunoştinţelor din legislaţia specifică postului – 5 noiembrie 2026 ora 10:00;
b) susţinerea proiectului de specialitate pe o temă din domeniul de activitate al postului – 5 noiembrie 2026 ora 13:00;
c) interviul de selecţie – 5 noiembrie 2026 ora 14:00.
Rezultatele se afişează în termen se maxim 24 de ore de la finalizarea ultimei probe de concurs.

Candidaţii au dreptul să conteste rezultatul final al concursului/examenului, cu excepţia interviului de selecţie, în termen de 24 de ore de la data afişării. Contestaţia se soluţionează de comisia de soluţionare a contestaţiilor în termen de 24 de ore de la data depunerii la secretarul comisiei de concurs/examen. 

Relaţii suplimentare se pot obţine la Serviciul RUNOS tel.: 0264.59.27.71, int. 1223.

MANAGER
Prof.Dr. Claudia GHERMAN

   	ŞEF SERVICIU R.U.N.O.		Ec. Graţiela BOGDAN  

TEME CADRU
pentru proiectul de management - Director medical

1. Îmbunătăţirea structurii şi organizării spitalului 
a) Analiza circuitelor funcționale; 
b) Analiza structurii pe secții (clinice, paraclinice, administrative etc.); 
c) Evaluarea relației dintre structurile spitalului şi serviciile furnizate;
d) Dezvoltarea platoului tehnic pentru intervenții diagnostice şi terapeutice 

2. Îmbunătățirea managementului resurselor umane 
a) Evaluarea încadrării cu personal pe categorii; 
b) Evaluarea relației dintre structura spitalului şi încadrarea cu personal; 
c) Evaluarea relației dintre serviciile furnizate şi încadrarea cu personal;
d) Metode de creştere a performanței personalului;
e) Stimularea satisfacției profesionale a personalului medical. 

3. Evaluarea serviciilor de sănătate furnizate de spital 
a) Analiza activității clinice a spitalului, pe tipuri de servicii furnizate; 
b) Analiza fluxurilor de date clinice, pe tipuri de servicii furnizate (codificare, colectare, transmitere, validare) 
c) Îmbunătăţirea capacității de răspuns a spitalului la nevoile bolnavilor;
d) Propuneri de îmbunătățire a performanței spitalului pe baza analizei activității clinice. 

4. Evaluarea spitalului din punct de vedere al calității 
a) Calitatea serviciilor; 
b) Calitatea datelor raportate; 
c) Calitatea personalului; 
d) Satisfacția pacienților 
Candidații aleg una dintre temele de mai sus şi dezvoltă un proiect de management care vizează spitalul public (maxim 8 – 10 pagini la fonturi de 14 în Times New Roman la un rând). 
Proiectul se poate susține în fața comisiei printr-o prezentare  PowerPoint, Prezi, etc

BIBLIOGRAFIE PENTRU CONCURSUL/EXAMENUL DE
 DIRECTOR MEDICAL

1. Legea nr. 95/2006 privind reforma în domeniul sănătății, republicată, cu modificările și completările ulterioare – Titlul II, Titlul VII, Titlul XII – capitolele I și II, Titlul XVI.

2. HG nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate.

3. Ordinul MS/CNAS nr. 1.857/441/2023 privind aprobarea Normelor metodologice de aplicare a HG nr. 521/2023, cu modificările și completările ulterioare.

4. Ordinul MSP nr. 914/2006 privind aprobarea normelor privind condițiile pe care trebuie să le îndeplinească un spital în vederea obținerii autorizației sanitare de funcționare, cu modificările și completările ulterioare.

5. Ordinul MSP nr. 1.224/2006 pentru aprobarea Normelor privind activitatea unităților de transfuzie sanguină din spitale, cu modificările și completările ulterioare.

6. Ordinul MS nr. 964/2022 privind aprobarea Normelor tehnice de realizare a programelor naționale de sănătate publică, cu modificările și completările ulterioare. 

7. Ordinul MSP nr. 921/2006 pentru stabilirea atribuțiilor comitetului director din cadrul spitalului public, cu modificările și completările ulterioare.

8. Legea nr. 46/2003 privind drepturile pacientului, cu modificările și completările ulterioare.

9. Ordinul MS nr. 1.101/2016 privind aprobarea Normelor de supraveghere, prevenire și limitare a infecțiilor asociate asistenței medicale în unitățile sanitare, cu modificările și completările ulterioare – Anexa nr. 1, Capitolul II.

10. Ordinul MS nr. 870/2004 pentru aprobarea Regulamentului privind timpul de muncă, organizarea și efectuarea gărzilor în unitățile publice din sectorul sanitar, cu modificările și completările ulterioare, inclusiv Ordinul MS nr. 1.077/2026.

11. Ordinul MS nr. 863/2004 pentru aprobarea atribuțiilor și competențelor consiliului medical al spitalelor, cu modificările și completările ulterioare.

12. Ordinul MS nr. 482/2007 privind aprobarea Normelor metodologice de aplicare a titlului XV „Răspunderea civilă...” din Legea nr. 95/2006, cu modificările și completările ulterioare.

13. Ordinul MS nr. 1.761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia.

14. Ordinul MS nr. 1.226/2012 pentru aprobarea Normelor tehnice privind gestionarea deșeurilor rezultate din activități medicale și a Metodologiei de culegere a datelor pentru baza națională de date privind deșeurile rezultate din activități medicale, cu modificările și completările ulterioare.

15. Ordinul MS nr. 139/2026 privind aprobarea Ediţiei a III-a a Standardelor ANMCS pentru acreditarea unităţilor sanitare în ciclul al III-lea de acreditare şi a Metodologiei de evaluare, reevaluare, acreditare, reacreditare a unităţilor sanitare şi de monitorizare a procesului de implementare a sistemului de management al calităţii serviciilor de sănătate şi siguranţei pacientului.				
				
MANAGER
Prof.Dr. Claudia GHERMAN




Nota: Se vor studia versiunile actualizate ale actelor normative anterior  menţionate.


[bookmark: _GoBack]

	[image: ]
	Adresă: Strada Clinicilor, nr. 3-5, 400006, Cluj-Napoca
Email: secretariat@scjucluj.ro; Tel: 0264-597.852
Responsabil protecția datelor: dpo@scjucluj.ro
Conform Legii nr. 169/2019, acest document este valabil fără ștampilă

